<classify> SAO PAULO, BRAZIL MSHAMBULIAJI wa timu ya taifa ya Brazil, Neymar, amevuliwa unahodha wakuiongoza timu hiyo kwenye michuano ijayo ya Kombe la Copa America, huku nafasihiyo ikitajwa kuchukuliwa na Dani Alves. Michuano hiyo msimu huu inatarajiwa kufanyika kwenye ardhi ya Brazil kuanziaJuni 14 hadi Julai 7, zikijumuisha timu 12 kutoka Amerika ya Kusini. Neymar, ambaye anakipiga katika klabu ya Paris Saint-Germain pamoja naAlves, alitajwa kuwa nahodha wa kudumu wa kikosi hicho, chini ya kocha wao, Tite,tangu alipomchagua Septemba 2018, lakini sasa amevuliwa nafasi hiyo na badalayake kupewa Alves, mwenye umri wa miaka 36. Shirikisho la Soka la Brazil CBF, liliweka wazi taarifa hiyo mara baada yakocha huyo kufanya mazungumzo na Neymar mwenyewe. Maamuzi hayo yamefanywa baada ya kocha Tite kuzungumza na Neymar, hivyokila kitu kipo sawa, kwamba Dani Alves atachukua nafasi hiyo kwenye michuano yaKombe la Copa America kwenye ardhi ya nyumbani, waliandika. Hatua hiyo ilianza katika klabu yake ya PSG, ambapo Neymar alivuliwakitambaa hicho na kocha wake, Thomas Tuchel, baada ya kuwa nje ya uwanja kwamuda mrefu kutokana na kusumbuliwa na majeraha. Msimu huu Neymar amefunga jumla ya mabao 23 kwenye michuano mbalimbali, katiya mabao hayo, 15 amefunga kwenye michuano ya Ligi Kuu Ufaransa Ligue 1. Neymar, mwenye umri wa miaka 27, amekuwa akihusishwa kutaka kuondoka katikaklabu yake ya PSG msimu huu, kuna taarifa kwamba lengo lake kubwa ni kurudinchini Hispania katika klabu yake ya zamani ya Barcelona au Real Madrid. Hata hivyo, Rais wa Madrid, Florentino Perez, ameweka wazi kuwa hawanampango wowote wa kutaka kumsajili mchezaji huyo katika kipindi hiki cha kiangazi.  <topic>: MICHEZO 